钦定古今图书集成/方舆汇编/职方典/第1225卷 > 《湘中寄王侍御》丘为
## 钦定古今图书集成/方舆汇编/职方典/第1225卷 > 《湘中寄王侍御》丘为

日月湖水上，好登湖上楼。终年不向郭，过午始梳头。
常爱一杯酒，得无相献酬。小童能脍鲤，少妾事莲舟。
每有《南海信》，相期后月游。方春转摇荡，孤屿时淹留。
骢马真傲吏，翛然无所求。晨趋玉阶下，心许沧江流。
少别如昨日，何言经数秋。应知方外事，独往非悠悠。